Document ID: 32006D0002

NEUVOSTON PÄÄTÖS,
tehty 21 päivänä joulukuuta 2005,
yhteisön rahoitusosuudesta jäsenvaltioiden kalastuksenvalvontaohjelmille tehdyn päätöksen 2004/465/EY muuttamisesta
(2006/2/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 37 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo seuraavaa:
(1)
Yhteisessä kalastuspolitiikassa (YKP) vahvistetaan elävien vesiluonnonvarojen säilyttämistä, hoitoa, vastuullista hyödyntämistä, jalostamista ja kaupan pitämistä koskevat yleiset säännöt.
(2)
Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetussa neuvoston asetuksessa (EY) N:o 2371/2002 (2) korostetaan tarvetta parantaa yhteistyötä ja koordinointia jäsenvaltioiden välillä ja komission kanssa valvonnan tiukentamiseksi ja YKP:n sääntöjen vastaisten menettelyiden estämiseksi.
(3)
Päätöksen 2004/465/EY (3) kattama ajanjakso päättyy 31 päivänä joulukuuta 2005.
(4)
Yhteisöön 1 päivänä toukokuuta 2004 liittyneet jäsenvaltiot ovat kansallisten talousarvioon ja hallintoon liittyvien vaikeuksien vuoksi saaneet vain hyvin vähän yhteisön rahoitustukea nykyisessä rahoitusjärjestelmässä, josta säädetään päätöksessä 2004/465/EY.
(5)
Uudet rahoitusnäkymät kattavat vuodet 2007-2013. On siksi tarpeen jatkaa päätöksen 2004/465/EY nojalla jäsenvaltioiden saatavilla olevaa rahoitustukea vuonna 2006, jotta estetään yhteisön rahoitustuen keskeytyminen.
(6)
On asianmukaista sisällyttää päätökseen 2004/465/EY kalastuksen valvontaa koskevia tutkimuksia sekä järjestelyjä, joilla pyritään helpottamaan uuden valvontateknologian käyttöönottoa.
(7)
Päätös 2004/465/EY olisi siksi muutettava vastaavasti,
ON TEHNYT TÄMÄN PÄÄTÖKSEN:
1 artikla
Muutetaan päätös 2004/465/EY seuraavasti:
1)
Korvataan 3 artiklan 2 kohta seuraavasti:
”2. Kaikkien jäsenvaltioiden on toimitettava vuotuiset kalastuksenvalvontaohjelmansa vuoden 2004 osalta viimeistään 1 päivänä kesäkuuta 2004 ja vuoden 2005 osalta viimeistään 31 päivänä tammikuuta 2005 sekä vuoden 2006 osalta viimeistään 31 päivänä tammikuuta 2006.”
2)
Lisätään 4 artiklan 1 kohtaan alakohdat seuraavasti:
”i)
Yhteisen tutkimuskeskuksen kanssa tehtävät hallinnolliset järjestelyt, joilla pyritään uuden valvontateknologian käyttöönottamiseen;
j)
komission aloitteesta tehdyt valvontaan liittyvät tutkimukset.”
3)
Korvataan 5 artiklan 1 kohdan ensimmäinen virke seuraavasti:
”Näiden toimien, joille myönnetään rahoitustukea kaudella 2004-2006, täytäntöönpanoa koskeva rahoitusohje on 105 miljoonaa euroa.”
4)
Lisätään 6 artiklan 2 kohtaan alakohta seuraavasti:
”d)
edellä 4 artiklan 1 kohdan i ja j alakohdassa tarkoitettuihin toimiin myönnettävä rahoitusosuus voi olla 100 prosenttia tukikelpoisista menoista.”
5)
Korvataan 12 artiklan 2 kohdassa ilmaisu ”31 päivänä joulukuuta 2008” ilmaisulla ”31 päivänä joulukuuta 2010”.
6)
Korvataan 16 artiklan b alakohdassa:
-
ilmaisu ”31 päivänä joulukuuta 2006” ilmaisulla ”31 päivänä joulukuuta 2007”,
-
v alakohta seuraavasti:
”v)
rahoitusosuuden vaikutukset kalastuksenvalvontaohjelmiin koko jakson 2001-2006 aikana.”
7)
Korvataan 17 artiklassa ilmaisu ”30 päivänä kesäkuuta 2007” ilmaisulla ”30 päivänä kesäkuuta 2008”.
2 artikla
Tätä päätöstä sovelletaan 1 päivästä tammikuuta 2006.
3 artikla
Tämä päätös osoitetaan kaikille jäsenvaltioille.
Tehty Brysselissä 21 päivänä joulukuuta 2005.

Labels: 15
6